**Bērziņš izcīna uzvaras pirmajos jauniešu A Pasaules kausa posmos Insbrukā**

Aizvadītajā nedēļas nogalē Insbrukā, Austrijā norisinājās sezonas pirmie divi jauniešu A Pasaules kausa posmi, kur pārliecinošs sniegums un dubultuzvara Latvijas jaunajam talantam Gintam Bērziņam.

Oficiāli sestdien tikai aizvadīts otrais un svētdien trešais jauniešu A Pasaules kausa posms, taču pirms nedēļas paredzētais pirmais posms Parksitijā, ASV tika atcelts trases problēmu dēļ. 30. novembrī norisinājās otrais, bet 1. decembrī trešais posms.

G. Bērziņš, kurš pagājušo sezonu noslēdza ar uzvaru jauniešu A Pasaules kausa kovpērtējumā, apliecināja savu dominanci pasaules jauniešu vidū, uzvarot abās sacensību dienās. Augstajā 8. vietā otrajā posmā finišēja Kaspars Rinks, kurš pēc tam kopā ar Ardi Liepiņu izcīnīja arī augsto piekto vietu jauniešu A divvietīgo ekipāžu konkurencē. 6. vieta starp divvietīgajām ekipāžām Krišjānim Brūnam/Vitālijam Jeogorovam. Starp jaunietēm A lielisks sezonas sākums Zanei Kalumai, kura ar septīto un astoto laiku braucienos ieņēma 6. vietu summā. Meiteņu divvietīgo ekipāžu konkurencē 9. vieta Viktorijai Ziediņai/Selīnai Elizabetei Zvilnai.

Otrajā sacensību dienā gan Kaspars Rinks/Ardis Liepiņš, gan Viktorija Ziediņa/Selīna Elizabete Zvilna uzlaboja pirmās dienas rezultātus, finišējot attiecīgi 4. un 6. vietā divu braucienu summā. 8. vieta Krišjānim Brūnam/Vitālijam Jegorovam. Starp jaunietēm A labākais rezultāts Frančeskai Bonai, kura finišēja 20. vietā.

Jaunieši A, kā arī juniori sacensību sezonu turpinās pēc nedēļas Kēnigzes trasē Vācijā.